414 A MAGYAR TUD. TÁRSASÁG ÉRTEKEZÉSEI. 
sége által kiváltságolt hajduvárosok nyert pusztáiknak határaival megelé- 
gedvén, más pusztáknak bitorlásától óvakodni tartozzanak ; az újont kelet- 
kező hajduhelységeknek, névszerint Nyiregyházának, Téglásnak, Szent- 
mihálynak, Dobnak, Búdnek, Újfejértónak, Bátornak , Hernád-Németinek, 
Hidvégnek, Gesztelynek és másoknak hajdui pedig jobbágyi állaputba té- 
tessenek, s más parasztok gyanánt földesuraik által minden közadózások- 
ra, ingyenes munkákra, dézsmaadásra, és a közibök futó jobbágyoknak 
kiadására, jelesűl a harmadik visszakérés alkalmával a helység veszteségé- 
nek büntetése alatt, szoríttassanak; különösen pedig Hidvég helységének 
lakosai, míglen az egri püspök , mint örökös urok , őket visszaváltandja , 
mindenben Zemplin vármegyének hatóságától függjenek. 
A 70. és 71-ik ágazat, melyek közól amabban ugyan a hazafiaknak 
szomszéd tartományokbeli harmincad- és vámmentessége iránt az 1630: 
17-dik, a benszülött kereskedőké iránt az 1625 : 32-ik , és a benföldi har- 
mincadosoknak kihágásairól az 1567 : 36. s 37-ik törvénycikkek megyjíttat- 
nak , azon világos kijelentéssel, hogy az országos vagy heti vásárokon el- 
adandó marháktól, boros hordóktól , és sótól semminemű fizetés se vétes- : 
sék, és hogy az e törvénynek határozatait megszegő harmincadosok a ki- 
sebb hatalmaskodási törvényeknél perbe fogattathassanak ; emebben pedig 
a nemesek és urak dolgában útazó szolgáknak és jobbágyoknak révbértóli 
mentességökről az 1618 : 59-ik törvénycikk ugyanazon kisebb hatalmasko- 
dási pernek terhe alatt megtartatni rendeltetik, 
A 72. és 73-dik ágazat, melyekben a száraz vámoknak eltörlésére 
és az igazságos mértéket túlhaladó vámpénzeknek alább szállítására Ma- 
gyarország részére négy , Horvátország és Slavónia részére pedig egy, leg- 
alább is hét tagból álló választmány neveztetik azon meghagyással, hogy 
ezen választmányok az országgyűlésnek bevégzése után, a vármegyebeliek- 
tól tudósítást kapván, a kijelölendő vámokat, ha bátorságosan megtörténhet- 
nék, titkosan, egyébként pedig nyilvánosan vizsgálják meg, és a dologhoz 
értőknek esküje szerint a szükségteleneket ugyan töröljék el, a mértéken- 
túli vámpénzeket pedig tűrhetőkre szallítsák alá, és hogy azok, kik mago- 
kat ezen kiküldött biztosoknak határozatához nem alkalmaznák, azon hely- 
ségeiknek vagy birtokrészeiknek veszteségében marasztaltassanak, melyek- 
ben az ily vámaik léteznek, szabad lévén mindazáltal nékiek azokat a kir. 
fiscustól közönséges becsüjök lefizetésével visszaváltani. Továbbá a rendek 
ő felségét kérik, hogy a vámbeli zsarolásoknak megelőzhetése végett vám- 
